24/08/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Autorización administrativa

Examinado o expediente instruído a instancias da empresa GAS GALICIA SDG, S. A., con enderezo para efectos de notificacións na r/Lisboa, Edificio Área Central, Local 31- HIJ, 15707 - Santiago de Compostela (A Coruña), resultan os seguintes Primeiro.- 0 28 de xaneiro de 2008, esta dirección xeral resolveu outorgar a Gas Galicia SDG, S. A. a autorización administrativa previa da “Rede de distribución de gas natural no termo municipal de Ribeira (A Coruña)”. Segundo se recolle no proxecto de execución desta rede, Gas Galicia SDG, S. A. decidiu adiantar a subministración de gas natural a través dunha Planta de GNL, en tanto non estea dispoñible o punto de entrega de gas natural (PEGN). Esta planta non estaba contemplada no proxecto de autorización administrativa, por esta razón. a empresa promotora presentou un novo proxecto, exclusivo para a planta de GNL. Segundo.- 0 29 de setembro de 2008, a empresa Gas Galicia SDG, S. A. solicitou, ao abeiro da Lei 34/1998, de 7 de outubro, do sector de hidrocarburos, e do Real Decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, a autorización administrativa previa e a aprobación do proxecto de execución da Planta Satélite de Gas Natural Licuado (GNL) para a subministración á rede de distribución de gas natural do termo municipal de Ribeira (A Coruña), para o que presentou o preceptivo proxecto das instalacións. As características básicas das instalacións son as seguintes: A Planta de GNL, que se vai utilizar para adiantar a subministración de gas natural ao termo municipal de Ribeira (A Coruña), instalarase na parcela 1704 do polígono industrial Xaras, Monte Alberte (Ribeira). As características xerais da Planta de GNL son as seguintes: - Capacidade de almacenamento de GNL: 120 m3 (n) gas natural (capacidade xeométrica). - Capacidade de gasificación: 3.500 m3 (n)/h. - Capacidade de emisión horaria máxima: 3.096 m3 (n)/h. - Temperatura saída gas: 10±15 °C. - Presión de gas natural á saída da planta: 2,5 bar. - Temperatura de gas natural entrada ERM: 15 °C ± 5 °C. - Valor garantía temperatura gas natural entrada ERM: 15 °C. - Funcionamento anual planta GNL: 8.760 h. O seu orzamento ascende á cantidade de trescentos cincuenta e tres mil oitocentos doce euros con cincuenta céntimos (353.812,50.-€). Terceiro.- De conformidade co establecido no citado Real Decreto 1434/2002, de 27 de decembro, a Dirección Xeral de Industria, Enerxía e Minas ditou resolución, de data 1 de outubro de 2008, pola que se someteu a información pública a solicitude de autorización administrativa e aprobación do proxecto de execución da Planta GNL de referencia, que se publicou no DOG de 17/10/08, no BOP de A Coruña de 03/11/08, no Diario de Arousa de 23/10/08 e en La Voz de Galicia de 23/10/08. Dita resolución tamén estivo exposta ao público no taboleiro de anuncios do concello de Ribeira durante un prazo de vinte días. Durante o período de información pública legalmente establecido para este proxecto presentou unha alegación a asociación ecoloxista Verdegaia. Cuarto.- 0 30 de outubro de 2008, a Delegación Provincial da Consellería de Innovación e Industria de A Coruña informou favorablemente o proxecto de execución da Planta de GNL de referencia. Primeiro.- A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real Decreto 2563/1982, de 24 de xullo, no Decreto 132/1982, de 4 de novembro, e no Decreto 324/2009, de 11 de xuño, polo que se establece a estrutura orgánica da Consellería de Economía e Industria, en relación coa Lei 34/1998, de 7 de outubro, co Real Decreto 1434/2002, de 27 de decembro, e co Decreto 1775/1967, de 22 de xullo, sobre o réxime de instalación, ampliación e traslado de industrias. Segundo.- O citado proxecto cumpre coas esixencias regulamentarias fixadas no Real Decreto 919/2006, de 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias IGC 01 a 11. Terceiro.- Á vista da alegación presentada pola asociación ecoloxista Verdegaia e da contestación á mesma por parte da empresa Gas Galicia SDG, S. A. e do resto da documentación que consta no expediente, queda de manifesto que: - Con respecto á parte da alegación que fai referencia a unha deficiente información pública do proxecto, indicar que dita instalación ten que cumprir co Decreto 133/2008, de 12 de xuño, polo que se regula a avaliación de incidencia ambiental (epígrafe 1.13.2. Parques de almacenamento de combustibles líquidos), cuxa tramitación é competencia do concello de Ribeira. - Con respecto á parcela elixida para o emprazamento da Planta de GNL, indicar que esta instalación ten carácter provisorio, mentres non se execute o ramal do Barbanza, deste xeito, unha vez rematado dito ramal, procederase ao desmantelamento de dita planta, deixando o terreo no seu estado orixinal. O terreo é carácter público, ten carácter industrial e atópase no ámbito do polígono, anexo ao punto limpo e ás fábricas conserveiras, e a súa utilización por Gas Galicia regularase mediante un convenio subscrito co Concello de Ribeira. - Con respecto á cuestión da alegación relativa aos riscos do transporte de GNL por Estrada, indicar que o transporte de GNL para o abastecemento da planta de Ribeira non está ligado á actividade de Mugardos, podendo realizarse o transporte de calquera parte de España, que se fará cumprindo coa regulamentación existente neste ámbito para o transporte de mercadorías perigosas por estrada. - Con respecto á súa eficiencia enerxética e contaminación, indicar que o gas natural trocará o emprego doutras fontes de enerxía máis contaminantes; ademais, o propio deseño da planta, cuns depósitos de dobre capa. permiten manter o gas natural en estado líquido sen necesidade de aporte enerxético. - Con respecto aos riscos alegados, indicar o seguinte: a planta conta cun grupo electróxeno que funcionará no caso de que se produza un fallo no abastecemento eléctrico, permitindo o funcionamento de todos os elementos da instalación; a instalación conta con todos os sistemas de posta a terra precisos en cumprimento da lexislación que é de aplicación; a planta estará permanentemente conectada ao centro de control de emerxencias do grupo Gas Natural; segundo o Real Decreto 1254/1999, de 16 de xullo, polo que se aproban medidas de control dos riscos inherentes aos accidentes graves nos que interveñen sustancias perigosas, para esta planta é preciso dispoñer dun plan de emerxencia interior que ten que ser entregado a esta consellería antes da súa posta en marcha. Cuarto.- No expediente instruído ao efecto cumpríronse os trámites regulamentarios. Vistos os preceptos legais citados e os demais de pertinente e xeral aplicación, esta dirección xeral, - Outorgar á empresa GAS GALICIA SDG, S. A. a autorización administrativa previa da planta satélite de gas natural licuado (GNL) para a subministración á rede de distribución de gas natural do termo municipal de Ribeira (A Coruña) e aprobar o seu proxecto deexecución, de acordo coas seguintes condicións: Primeira.- Gas Galicia SDG, S. A. constituirá no prazo de dous meses, a contar dende o momento do outorgamento da autorización, unha fianza por valor de 7.076,25 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73, apartado 4° da Lei 34/1998, de 7 de outubro, e no artigo 82 do Real Decreto 1434/2002, de 27 de decembro. Dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3° do Decreto 1775/1967, de 22 de xullo, e será devolta unha vez se formalice a acta de posta en marcha das instalacións. Segunda.- As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Real Decreto 1434/2002, de 27 de decembro, ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira.- O prazo para a posta en marcha das instalacións que se autorizan será de seis meses a partir da data desta resolución. Cuarta.- As instalacións que se autorizan realizaranse de acordo coas especificacións e planos que figuran no proxecto presentado pola empresa distribuidora (visado con n° de rexistro: 894/08) e subscrito polo enxeñeiro industrial Antonio Mario Mazarache Garcia de los Rios. Quinta.- Unha vez construídas as instalacións autorizadas, o Departamento Territorial da Coruña da Consellería de Economía e Industria (en adiante, departamento territorial) inspeccionará a totalidade das obras e montaxes afectados. Previo ao levantamento da acta de posta en marcha, solicitará á empresa distribuidora os ensaios e probas oportunas, así como o certificado de dirección e terminación de obra, firmado por técnico competente e visado polo colexio oficial correspondente, no que conste que a construción e montaxe das instalacións se efectuaron de acordo co proxecto correspondente, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta.- Gas Galicia SDG, S. A. deberá iniciar a subministración de gas no prazo dun mes, contado a partir da data na que o departamento territorial formalice a acta de posta en marcha. Sétima.- A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava.- A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1° do Decreto 1775/1967, de 22 de xullo, por incumprimento das condicións estipuladas, pola facilitación de datos inexactos ou por calquera outra causa excepcional que o xustifique. Contra a presente resolución, que non pon fin á vía administrativa, poderá interporse, no seu caso, recurso de alzada ante o conselleiro de Economía e Industria, no prazo dun mes a partir do día seguinte á súa notificación. O director xeral de Industria, Enerxía e Minas Asdo.: Ángel Bernardo Tahoces